      MUNICIPIUL CRAIOVA
CONSILIUL LOCAL AL MUNICIPIULUI CRAIOVA

HOTĂRÂREA NR. 460
         Consiliul Local al Municipiului Craiova, întrunit în şedinţa ordinară din data de 29.10.2009.

        Având în vedere raportul nr.127943/2009 întocmit de Direcţia Patrimoniu prin care se propune concesionarea prin negociere directă a unor terenuri aparţinând domeniului privat al municipiului Craiova, pe care s-au edificat construcţii prin credit ipotecar de către Agenţia Naţională pentru Locuinţe şi rapoartele comisiilor de specialitate ale Consiliului Local al Municipiului Craiova nr.348, 349, 350, 353, 354/2009;


În conformitate cu prevederile Ordonanţei de Urgenţă a Guvernului nr.105/2005pentru modificarea şi completarea Legii nr.152/1998 privind înfiinţarea Agenţiei Naţionale pentru Locuinţe, aprobată prin Legea nr.10/2006;


 În temeiul art.36 alin.2 lit.c coroborat cu alin.5 lit.b, art.45 alin.3, art.123 alin.1 şi art.61 alin.2 din Legea nr.215/2001, republicată, privind administraţia publică locală;

HOTĂRĂŞTE:
Art.1. Se aprobă  concesionarea prin negociere directă către proprietarii construcţiilor edificate prin credit ipotecar de Agenţia Naţională pentru Locuinţe, pe  perioada existenţei construcţiilor, a terenurilor aparţinând domeniului privat al municipiului Craiova, identificate conform anexei care face parte integrantă din prezenta hotărâre. 
Art.2.
Valoarea  de pornire a negocierii directe pentru stabilirea redevenţei terenurilor concesionate potrivit art.1 din prezenta hotărâre, va fi stabilită pentru fiecare teren în parte,  prin raport de evaluare care va fi supus aprobării Consiliului Local al Municipiului Craiova.
Art.3. Se împuterniceşte Primarul Municipiului Craiova să desemneze comisia de negociere pentru stabilirea redevenţei, să încheie, să semneze contractele de concesiune şi să îndeplinească condiţiile de publicitate imobiliară prevăzute de lege.
Art.4. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Patrimoniu, Direcţia Economico - Financiară şi Direcţia Juridică Asistenţă de Specialitate şi Contencios Administrativ vor aduce la îndeplinire prevederile prezentei hotărâri.

